πρεσβευταν [παραγενομενων παρα του δαμου του σαρ]διανων επικουρο[υ του επικουρου διονυσιου του κλεαν]δρου και επελθοντων ε[πι ταν εκκλησιαν αποδουν]αι ψαφισμα και παρακαλε[σαντων ταν πολιν μετα σπουδα]ς και φιλοτιμιας ακολο[υθως τοις εν τωι ψαφισματι] [κα]τακεχωρισμενοις οπω[ς ον ο δαμος ο σαρδιανων ποτι]εψαφισμενος εστι ιππικον [αγωνα ισολυμπιον τοις] [αγ]ωνοις οις συντελει ται τε [νικαφορωι αθαναι και βασιλει] [ευμ]ενει αποδεξηται α πολις α[γαθαι τυχαι εδοξε ται] [πο]λει των δελφων εν αγοραι τε[λειωι συμ ψαφοις ταις] [εν]νομοις [ε]πειδη ο δαμος ο σαρ[διανων ευσεβως μεν] και οσιως διακειμενος ποτ[ι το θειον ευγνωμο]νως δε και τα ποτι τον βασιλ[η ευμενη εψαφι]ξαντο μεν και προτερον αγωνας σ[τεφανιτας ται τε] νικαφορωι αθαναι και βασιλει ευμεν[ει μουσικον τε] και γυμνικον ισοπυθιους και απεδεξ[ατο α πολις] [φ]ιλοφρονως ανανεωσαμενα τα ποτι [σαρδιανους] φιλανθρωπα και νυν δ[ε] ποτιεψαφισμε[νου του δαμ]ου του σαρδιανων αγωνα ιππικον ισο[λυμπιον δεδο]χθαι ται πολει αποδεξασθαι τε τον α[γωνα καθως οι] πρεσβευται παρεκαλεον και επαινεσ[αι τον δαμον] τον σαρδιανων επι ται προαιρεσει αν ε[χει ποτι το θει]ον και βασιλη ευμενη στεφανωσαι τε α[υτον παλιν] τωι του θεου στεφανωι δαφναι ωι πατρι[ον εστι δελ]φοις τας δε αναγορευσεις ποιησασθαι του [στεφανου] τους σαρδιανων αρχοντας εν τοις αγομενο[ις παρ αυτοις] παναθηναιοις και ευμενειοις εν τωι θεατρ[ωι εν ταις] επιφανεσταταις αμεραις επαινεσαι δε και [τους πρεσ]βευτας επικουρον επικουρου διονυσιον κλεαν[δρου επι] ται ενδαμιαι αι εποιησαντο καλως και ευσχη[μονως] και αξιως του τ εξαποστειλαντος αυτους [δαμου] και τας πολιος αμων και αυτοσαυτων δεδο[σθαι δε αυ]τοις και εγγονοις παρα τας πολιος προξενια[ν προμαν]τειαν προεδριαν ασυλιαν και τα αλλα φιλανθ[ρωπα οσα] και τοις αλλοις προξενοις και ευεργεταις [τας πολιος] αποστειλαι δε αυτοις και ξενια τους επιδ[αμιοργους] τα μεγιστα εκ των νομων αναγ[ρ]αψ[αι δε τους αρ]χον[τας] τον τε στεφανον του δαμου και [ταν προ]ξενιαν των πρεσβευταν εν τωι ιερωι το[υ θεου].
Phokis — Delphi — 166 BC
 166 BC